Dit jubel en juig weer (effentjies) op Augusta | Netwerk24
Dustin Johnson, die verdedigende Meesters-kampioen, speel 'n hou in Dinsdag se oefenronde op Augusta National, terwyl die viermalige Major-wenner Rory McIlroy, en 'n handjievol gemaskerde toeskouers toekyk. Foto: Getty Images
Die wêreldse voorste gholfspeler en verdedigende Meesters-kampioen, Dustin Johnson, en die viermalige Major-wenner Rory McIlroy het Dinsdag 'n handjievol toeskouers op Augusta National rede gegee om te jubel en juig.
Die twee het saam in 'n oefenronde gespeel ter voorbereiding vir die 85ste Meesterstoernooi, die eerste Major van die jaar, wat Donderdag op die geskiedkundige baan begin.
Dis die eerste keer sedert 2019 dat toeskouers op Augusta toegelaat is, nadat die koronaviruspandemie eers verlede jaar se April-afspraak in die wiele gery het, voor die herskedulering in November in die afwesigheid van 'n skare beslis is.